CELEX: 52003PC0806
Language: fi
Date: 2003-12-18
Title: Ehdotus neuvoston asetus Euroopan maatalouden ohjaus- ja tukirahaston (EMOTR) tuesta maaseudun kehittämiseen annetun asetuksen (EY) N:o 1257/1999 muuttamisesta

Avis juridique important

|

52003PC0806

Ehdotus neuvoston asetus Euroopan maatalouden ohjaus- ja tukirahaston (EMOTR) tuesta maaseudun kehittämiseen annetun asetuksen (EY) N:o 1257/1999 muuttamisesta  /* KOM/2003/0806 lopull. - CNS 2003/0312 */  

Ehdotus NEUVOSTON ASETUS Euroopan maatalouden ohjaus- ja tukirahaston (EMOTR) tuesta maaseudun kehittämiseen annetun asetuksen (EY) N:o 1257/1999 muuttamisesta(komission esittämä)PERUSTELUTLiittymisasiakirjassa määrätään uusille jäsenvaltioille tarkoitetusta yhteisön vaatimuksiin mukautumista koskevasta toimenpiteestä, joka rahoitetaan EMOTR:n tukiosastosta ja jonka tavoitteena on yhteisön vaatimuksiin sopeutuminen ympäristön, kansanterveyden, eläinten ja kasvien terveyden, eläinten hyvinvoinnin ja työturvallisuuden aloilla siihen asti, kun vaatimuksia aletaan soveltaa.Tarkoituksena on tukea maanviljelijöitä näiden pyrkimyksessä ryhtyä noudattamaan EU:n vaatimuksia siirtymäkauden aikana. Tämä tapahtuu myöntämällä tukea, jolla korvataan vaatimusten noudattamisesta aiheutuvia kustannuksia.Yhteisen maatalouspolitiikan (YMP) uudistuksessa otettiin käyttöön vaatimusten noudattamista koskeva toimenpide, jonka tarkoituksena on auttaa viljelijöitä mukautumaan uusista yhteisön vaatimuksista aiheutuviin toimintakustannuksiin.Komissio toimitti 29. lokakuuta 2003 neuvostolle ja Euroopan parlamentille ehdotuksen liittymisasiakirjan mukauttamisesta YMP:n uudistukseen. Tässä ehdotuksessa poistetaan päällekkäisyyksien välttämiseksi yhteisön vaatimuksiin mukautumista koskeva toimenpide, mutta säilytetään uusien jäsenvaltioiden mahdollisuudet vaatimusten noudattamista koskevassa uudessa toimenpiteessä.Monet uudet jäsenvaltiot ovat kuitenkin varanneet suuria määriä EMOTR:n tukiosaston maaseudun kehittämistä koskevista määrärahoistaan maatilojen sellaisten investointien kattamiseen, joiden tarkoituksena on mukautua yhteisön vaatimuksiin ympäristöalalla, sen sijaan, että ne olisivat sisällyttäneet näitä menoja EMOTR:n ohjausosaston määrärahoihinsa. Koska rakennerahastovarojen käyttöä koskevat keskustelut ovat jo pitkällä, tässä vaiheessa olisi vaikeaa lisätä vaatimusten noudattamisen rahoittamiseen käytettäviä varoja. Nopea mukautuminen yhteisön vaatimuksiin erityisesti ympäristökysymyksissä on kuitenkin yksi EU:n tärkeimmistä tavoitteista.Sen vuoksi olisi säädettävä lisäpoikkeuksesta neuvoston asetukseen (EY) N:o 1257/1999, jotta uudet jäsenvaltiot voisivat ottaa investointikustannukset tietyin edellytyksin huomioon määritellessään vaatimusten noudattamista koskevan toimenpiteen mukaisen vuotuisen tuen tasoa.Tämä tilapäinen poikkeus koskee ainoastaan ohjelmakautta 2004-2006.Ehdotetusta toimenpiteestä ei aiheudu lisämenoja yhteisön talousarvioon. Toimenpide mahdollistaa vaatimusten noudattamista koskevien säännösten täytäntöönpanon uusissa jäsenvaltioissa. Se rahoitetaan uusille jäsenvaltioille vuosiksi 2004-2006 vahvistetuista määrärahoista.2003/0312 (CNS)Ehdotus NEUVOSTON ASETUS Euroopan maatalouden ohjaus- ja tukirahaston (EMOTR) tuesta maaseudun kehittämiseen annetun asetuksen (EY) N:o 1257/1999 muuttamisestaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 36 ja 37 artiklan,ottaa huomioon komission ehdotuksen,ottaa huomioon Euroopan parlamentin lausunnon,ottaa huomioon Euroopan talous- ja sosiaalikomitean lausunnon,ottaa huomioon alueiden komitean lausunnon,sekä katsoo seuraavaa:(1) Neuvoston asetuksen (EY) N:o 1257/1999 [1] V a luvussa säädetään tukitoimenpiteestä, jonka tarkoituksena on tukea viljelijöitä, jotka noudattavat uusia tiukkoja vaatimuksia.[1]  EYVL L 160, 26.6.1999, s. 80. Asetus sellaisena kuin se on viimeksi muutettuna Tsekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymisasiakirjan mukauttamisesta .... päivänä ....kuuta ... tehdyllä päätöksellä (EUVL L ...., ............, s. ...).(2) Liittymisen myötä Tsekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian viljelijöille asetetaan useita yhteisön lainsäädäntöön perustuvia uusia vaatimuksia, joita heidän on noudatettava joko liittymisajankohdasta tai myöhäisemmästä ajankohdasta alkaen. Tuki, jolla katetaan edes osa vaatimusten noudattamisen edellyttämistä investointikustannuksista, vaikuttaa välttämättömältä. Sen vuoksi olisi annettava erityisiä poikkeussäännöksiä vaatimusten noudattamista koskevan toimenpiteen täytäntöönpanemiseksi uusissa jäsenvaltioissa.(3) Sen vuoksi olisi muutettava asetus (EY) N:o 1257/1999,ON ANTANUT TÄMÄN ASETUKSEN:1 artiklaLisätään asetuksen (EY) N:o 1257/1999 33 m artiklaan 2 b kohta seuraavasti:"2 b Edellä olevasta 21 a, 21 b ja 21 c artiklasta poiketen vuotuisen tuen tason määrittelyssä voidaan ottaa huomioon sellaisista investoinneista aiheutuneet kustannukset, jotka ovat tarpeen yhteisön ennen liittymistä vahvistaman viljelijää sitovan vaatimuksen noudattamiseksi liittymisajankohdasta tai myöhäisemmästä ajankohdasta alkaen. Tämä mahdollisuus koskee ainoastaan tukikauden ensimmäisiä kahta vuotta ja siihen sovelletaan liitteessä I vahvistettuja tilakohtaisia vuotuisia enimmäisrajoja. Tämän investointikauden aikana ei sovelleta 21 c artiklassa säädettyä tukien asteittaista alentamista. Vaatimusten noudattamisesta aiheutuvat tulonmenetykset ja lisäkustannukset voidaan ottaa huomioon vasta investointikauden jälkeen.Ensimmäisen kohdan nojalla tuettuihin investointeihin ei voi saada I luvussa säädettyä tukea."2 artiklaTämä asetus tulee voimaan 1 päivänä toukokuuta 2004 edellyttäen, että Tsekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymisasiakirja tulee voimaan.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty BrysselissäNeuvoston puolestaPuheenjohtaja